Trump: Tarifa çelikut dhe aluminit që vjen nga Brazili dhe Argjentina
Presidenti Trump i kërkoi Bankës Qëndrore Amerikane të parandalojë që disa vende të sigurojnë avantazhe ekonomike, duke zhvlerësuar monedhat e tyre.
Presidenti Donald Trump njoftoi të hënën se do të rivendosë menjëherë tarifat ndaj çelikut dhe aluminit që importohet nga Brazili dhe Argjentina. Njoftimi në twitter i presidentit amerikan, rreth të cilit nuk dha detaje, pati ndikim në tregun e aksioneve dhe tek monedha e dobët meksikane, që pësuan ulje. Përfaqësuesit e departamentit amerikan për tregtinë nuk kanë bërë asnjë koment deri tani mbi këtë çështje. "”, shkruante zoti Trump. Presidenti brazilian Jair Bolsonaro, që njihet si një admirues i zotit Trump dhe që ka kërkuar në mënyrë të vazhdueshme lidhje më të ngushta me SHBA-në, tha se do të fliste direkt me udhëheqësin amerikan dhe se do të diskutonte rreth deklaratave të zotit Trump me ministrin e Ekonomisë së Brazilit. Të hënën zoti Trump i kërkoi Bankës Qëndrore Amerikane të parandalojë siç tha që disa vende të sigurojnë avantazhe ekonomike, duke zhvlerësuar monedhat e tyre. “”. Presidenti Trump në mënyrë të përsëritur ka kërkuar që Banka Qendrore Amerikane të ulë normat e interesit nën zero, duke argumentuar se normat negative në Evropë e gjetkë u japin këtyre vendeve avantazhe konkurruese. Sidoqoftë, zyrtarët që merren me politikat e bankës kanë nguruar të marrin këtë hap radikal të ndërmarë nga bankat e tjera qendrore në vende të tjera të botës. Komisioni për politikat i Bankës Qendrore Amerikane pritet të mblidhet më datat 10 dhe 11 dhjetor.